钦定古今图书集成/理学汇编/文学典/第095卷 > 贺确
## 钦定古今图书集成/理学汇编/文学典/第095卷 > 贺确

按《明外史》本传：“确字存诚，其先陇西人。明初徙明州，
再迁南京。行古而醇，学博而粹。少事举业，试有司，一
不利即弃去，曰：‘是不足以尽吾学也’。遂肆力于古，自
六经、子史至天文、地理、医卜之书，无不殚究。为文辞
有古气，视一切世事无足当其意者，于势位名利漠
如也。与荐绅为古道交，自视欿然，而能忘人之势，或”
语及古今成败，人物贤否，政治得失，则援古证今，纚
纚不倦。学士周叙以其有史才，荐修辽、金、宋三史，力
辞不就。卒，年九十三。有《友菊诗集》八卷。